stanford-oval/wikipedia huggingface dataset:
This Love
Vastaanotto

Kappale pääsi kymmenen parhaan joukkoon monilla listoilla sekä saavutti ensimmäisiä sijoja Billboardin monilla listoilla, kuten Hot Adult Top 40 Tracks -listalla. Kappaleen musiikkivideo sai kiistellyn vastaanoton, koska se sisältää intiimejä kohtauksia. Kriitikot kuitenkin ylistivät kappaleen musiikillista puolta. "This Love" auttoi Maroon 5:ttä voittamaan MTV Video Music Awardin kategoriassa "Paras uusi artisti" ja se oli vuoden 2004 kolmanneksi soitetuin kappale. Se voitti vuoden 2006 Grammy-palkintogaalassa kategoriassa "Paras duon/yhtyeen sanoitettu pop-esitys" ja on yksi Maroon 5:n menestyneimmistä kappaleista.
Käännös suomeksi
Boffa

| Boffa |
| --- | --- |
 Boffa
 Koordinaatit: 10.1788°N, 14.0360°W 
Valtio:  Guinea
Alue:  Bokén alue
Prefektuuri:  Boffan prefektuuri
Väkiluku (2014):  27 130
 Prefektuurin ISO 3166-2 -koodi: GN-BF 
Infobox OKVirheellinen NIMI-arvo: 
Boffa on kaupunki ja prefektuurin hallintokeskus Guinean länsiosassa Atlantin valtameren rannikolla. Aluehallinnollisesti se sijaitsee Bokén alueen Boffan prefektuurissa. Kaupungin väkiluku oli 27 130 (vuonna 2014), kun koko Boffan prefektuurissa asui 212 583 ihmistä. Seutua asuttavat erityisesti bagat ja susut.
Kaupunki sijaitsee linnuntietä noin 83 kilometriä Guinean pääkaupunki Conakrystä luoteeseen, Fatalajoen suualueella Pongon estuaarin luoteisrannalla. Siellä on kalastussatama. Boffa on markkinapaikka kalalle, riisille, banaanille, palmuöljylle ja siemenille. Kaupungin telakka sijaitsee 16 kilometriä ylävirtaan ja voi nousuveden aikaan ottaa vastaan enintään syväykseltään 5 metrin aluksia. Kaupungin satamatoimintojen merkitys on kuitenkin vähentynyt rannikon siirtyvien hiekkasärkkien ja mangrovesoiden sekä pääkaupunki Conakryn sataman kehittymisen johdosta.
Paikkakunta oli aikoinaan orjien keräilyasema ja 1860-luvulla siitä tuli Ranskan kauppapaikka, ja tärkeä luonnonkumin viejä (1870–1914). Boffassa oli Guinean ensimmäinen katolinen lähetysasema (1877, ylläpitäjänä Congrégation du Saint-Esprit, Pyhän Hengen kongregaatio) ja ranskankielinen koulu (1878).
Biologinen psykologia

Biologinen psykologia , josta käytetään myös nimitystä fysiologinen psykologia, tutkii fysiologisten prosessien ja käyttäytymisen välisiä suhteita. Se soveltaa biologian (erityisesti neurobiologian) periaatteita ihmisten ja muiden eläinten käyttäytymisen taustalla olevien fysiologisten, geneettisten ja kehityksellisten mekanismien tutkimiseen.
Kuvaus

Biologinen psykologia tutkii fysiologisia, geneettisiä ja kehityksellisiä mekanismeja yleensä neuronien, välittäjäaineiden ja aivopiirien tasolla ja keskittyy biologisiin perusprosesseihin, jotka ovat normaalin ja epänormaalin käyttäytymisen taustalla. Neuropsykologia on kuitenkin vain yksi biologisen psykologian näkökulmista, sillä esimerkiksi hormonitoiminta vaikuttaa merkittävästi käyttäytymiseen. Biologista näkökulmaa on käytetty psykologiassa varhaisista ajoista saakka. Myös Charles Darvin esitti näkemyksen, että käyttäytymisen vaikuttajana on genetiikka. Biologisen näkökulman lisäksi psykologiaa voidaan tarkastella sosiaalisesta näkökumasta.
Kirjallisuutta

James W. Kalat. Biological Psychology. 11th Edition.
Aiheesta muualla

Wikimedia Commonsissa on kuvia tai muita tiedostoja aiheesta .
Lyhyt määritelmä (Arkistoitu – Internet Archive)
The Imitation Game

| The Imitation Game |
| --- | --- |

Ohjaaja:  Morten Tyldum
Käsikirjoittaja:  Graham Moore
Perustuu:  Andrew Hodgesin elämäkertaan Alan Turing: The Enigma
Tuottaja:  Nora Grossman Ido Ostrowsky Teddy Schwarzman Peter Heslop
Säveltäjä:  Alexandre Desplat
Kuvaaja:  Óscar Faura
Leikkaaja:  William Goldenberg
Pukusuunnittelija:  Sammy Sheldon
Pääosat:  Benedict Cumberbatch Keira Knightley Matthew Goode Mark Strong Charles Dance Allen Leech Matthew Beard Rory Kinnear
Valmistustiedot
Valmistusmaa:  Yhdysvallat
Tuotantoyhtiö:  The Weinstein Company Studio Canal
Levittäjä:  Vidéa Fórum Hungary Fandango at Home (käännä suomeksi)
Ensi-ilta:   21. marraskuuta 2014  20. helmikuuta 2015
Kesto:  114 minuuttia
Alkuperäiskieli:  englanti
Budjetti:  15 000 000 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Imitation Game on vuonna 2014 ensi-iltansa saanut Morten Tyldumin ohjaama historiallinen sotadraamaelokuva matemaatikko Alan Turingista. Turing tunnetaan natsi-Saksan Enigma-koodin selvittäjänä toisen maailmansodan aikana. Turing tuomittiin myöhemmin homoseksuaalisuudesta. Elokuvassa Turingia näyttelee Benedict Cumberbatch. Elokuva perustuu Andrew Hodgesin elämäkertaan Alan Turing: The Enigma ja elokuvan on käsikirjoittanut Graham Moore.
Elokuva sai ensi-iltansa Telluriden elokuvajuhlilla vuonna 2014. Elokuva esitettiin myös Toronton elokuvajuhlilla vuonna 2014, jossa se palkittiin elokuvajuhlien pääpalkinnolla. Elokuvateatterihin elokuva saapui Yhdysvalloissa 21. marraskuuta 2014. Suomessa ensi-ilta oli 20. helmikuuta 2015. Elokuva palkittiin parhaan sovitetun käsikirjoituksen Oscarilla.
Näyttelijät

| 0 | 1 | 2 |
| --- | --- | --- |
|  Benedict Cumberbatch  | … |  Alan Turing   |
|  Keira Knightley  | … |  Joan Clarke   |
|  Matthew Goode  | … |  Hugh Alexander   |
|  Mark Strong  | … |  kenraalimajuri Stewart Menzies   |
|  Charles Dance  | … |  kommodori Alastair Denniston   |
|  Allen Leech  | … |  John Cairncross   |
|  Rory Kinnear  | … |  etsivä Nock   |
|  Matthew Beard  | … |  Peter Hilton   |
|  Alex Lawther  | … |  Turing nuorena   |
|  Jack Bannon  | … |  Christopher Morcom   |
|  Victoria Wicks  | … |  Dorothy Clarke, Joanin äiti   |
|  Tuppence Middleton  | … |  Helen   |
|  James Northcote  | … |  Jack Good   |
|  Steven Waddington  | … |  Supt Smith   |
Vastaanotto

Rotten Tomatoes -sivuston mukaan 27 arvostelun perusteella laskettuna kriitikoiden arvosteluista 85 prosenttia oli positiivisia. The Independent -lehden Kaleem Aftab antoi elokuvalle täydet viisi tähteä ja kutsui elokuvaa vuoden parhaaksi brittielokuvaksi. Elokuva palkittiin Toronton elokuvajuhlien pääpalkinnolla ja saman palkinnon ovat voittaneet muun muassa elokuvat Kuninkaan puhe, Slummien miljonääri ja 12 Years a Slave.
Vastaanotto > Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Kenelle | Palkinnot ja ehdokkuudet> Voitto / Ehdokkuus |
| --- | --- | --- | --- |
| Oscar | Paras elokuva | Nora Grossman, Ido Ostrowsky ja Teddy Schwarzman | Ehdokkuus |
| Oscar | Paras ohjaus | Morten Tyldum | Ehdokkuus |
| Oscar | Paras miespääosa | Benedict Cumberbatch | Ehdokkuus |
| Oscar | Paras naissivuosa | Keira Knightley | Ehdokkuus |
| Oscar | Paras sovitettu käsikirjoitus | Graham Moore | Voitto |
| Oscar | Paras leikkaus | William Goldenberg | Ehdokkuus |
| Oscar | Paras musiikki | Alexandre Desplat | Ehdokkuus |
| Oscar | Paras lavastus | Maria Djurkovic ja Tatiana Macdonald | Ehdokkuus |
| British Academy Film Awards | Paras elokuva | Nora Grossman, Ido Ostrowsky ja Teddy Schwarzman | Ehdokkuus |
| British Academy Film Awards | Paras brittielokuva | Nora Grossman, Ido Ostrowsky ja Teddy Schwarzman | Ehdokkuus |
| British Academy Film Awards | Paras miespääosa | Benedict Cumberbatch | Ehdokkuus |
| British Academy Film Awards | Paras naissivuosa | Keira Knightley | Ehdokkuus |
| British Academy Film Awards | Paras sovitettu käsikirjoitus | Graham Moore | Ehdokkuus |
| British Academy Film Awards | Paras leikkaus | William Goldenberg | Ehdokkuus |
| British Academy Film Awards | Paras lavastus | Maria Djurkovic ja Tatiana MacDonald | Ehdokkuus |
| British Academy Film Awards | Paras puvustus | Sammy Sheldon Differ | Ehdokkuus |
| British Academy Film Awards | Paras äänitys | John Midgley, Lee Walpole, Stuart Hilliker ja Martin Jensen | Ehdokkuus |
| Golden Globe | Paras draamaelokuva |  | Ehdokkuus |
| Golden Globe | Paras miespääosa draamaelokuvassa | Benedict Cumberbatch | Ehdokkuus |
| Golden Globe | Paras naissivuosa | Keira Knightley | Ehdokkuus |
| Golden Globe | Paras käsikirjoitus | Graham Moore | Ehdokkuus |
| Golden Globe | Paras musiikki | Alexandre Desplat | Ehdokkuus |
| Screen Actors Guild Awards | Paras näyttelijäkokoonpano | Matthew Beard, Benedict Cumberbatch, Charles Dance, Matthew Goode, Rory Kinnear, Keira Knightley, Allen Leech ja Mark Strong | Ehdokkuus |
| Screen Actors Guild Awards | Paras miespääosa | Benedict Cumberbatch | Ehdokkuus |
| Screen Actors Guild Awards | Paras naissivuosa | Keira Knightley | Ehdokkuus |
Aiheesta muualla

Virallinen sivusto (englanniksi)
The Imitation Game Internet Movie Databasessa (englanniksi)
The Imitation Game Box Office Mojossa (englanniksi)
The Imitation Game Rotten Tomatoesissa (englanniksi)
The Imitation Game Metacriticissä (englanniksi)
The Adventures of Rocky and Bullwinkle and Friends (videopeli)

| The Adventures of Rocky and Bullwinkle and Friends |
| --- | --- |
 Pelin NES-version kansi.
Kehittäjä:  Imagineering Radical Entertainment (NES)
Julkaisija:  T•HQ Software Absolute Entertainment (Mega Drive)
Säveltäjä:  Paul Wilkinson (NES) Mark Van Hecke (Game Boy, Mega Drive, SNES)
Julkaistu:  Game Boy & NES 1992SNES 1993Mega Drive 1994
Lajityyppi:  tasohyppely
Pelimuoto:  yksinpeli
Alusta:  Game Boy, NES, SNES, Sega Mega Drive
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK   : 
The Adventures of Rocky and Bullwinkle and Friends on Nintendo Entertainment Systemille Radical Entertainmentin ja muille alustoille Imagineeringin kehittämä tasohyppelyvideopeli. T•HQ Software julkaisi pelin NES:ille ja Game Boylle vuonna 1992, Super Nintendo Entertainment Systemille vuonna 1993 ja Absolute Entertainment julkaisi pelin Sega Mega Drivelle vuonna 1994. Peli perustuu samannimiseen TV-sarjaan.
Kuvakaappaus pelin NES-versiosta.
Juoni

Pelin NES-versiossa Bullwinkle saa tietää, että hän on perinyt valtavan omaisuuden. Rockyn ja Bullwinklen on päästävä erilaisten tasojen läpi rahojen luokse kahden vihollisen - Borisin ja Natashan - yrittäessä estää heitä matkallaan. Pelin Game Boy, SNES, ja Mega Drive versioissa Rockyn ja Bullwinklen on saatava kolme museosta varastettua artifaktia takaisin.
Aiheesta muualla

The Adventures of Rocky and Bullwinkle and Friends MobyGamesissa (englanniksi)
The A.V. Club

| The A> V. Club |
| --- | --- |

Perustettu:  1993
Kotimaa:  Yhdysvallat
Kieli:  englanti
The A.V. Club on internetsivusto, joka sisältää arvosteluja elokuvista, musiikista, televisio-ohjelmista, kirjoista ja peleistä. Sivostolla on myös haastatteluja. The A.V. Club perustettiin vuonna 1993 osana The Onion -uutisorganisaatiota, kunnes erkani siitä vuonna 2005. Toisin kuin The Onion, The A.V. Club ei ole satiirinen julkaisu.
Aiheesta muualla

Avclub.com
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Boulignyn kantoni

Boulignyn kantonin sijainti Meusen departementissa.
Bouligny on Ranskassa yksi Meusen departementin kantoneista (yleisneuvoston vaalipiiri). Se käsittää 26 kuntaa ja sen alueella asui vuoden 2015 alussa 9 408 ihmistä. Boulignyn kantonin keskustoimisto on Boulignyn kunnassa.
Kunnat

Boulignyn kantonin kunnat:
| --- | --- |
 Amel-sur-l'Etang  Arrancy-sur-Crusne  Billy-sous-Mangiennes  Bouligny  Dommary-Baroncourt  Domremy-la-Canne  Duzey  Éton  Foameix-Ornel  Gouraincourt  Lanhères  Loison  Mangiennes :  Morgemoulin  Muzeray  Nouillonpont  Pillon  Rouvres-en-Woëvre  Rouvrois-sur-Othain  Saint-Laurent-sur-Othain  Saint-Pierrevillers  Senon  Sorbey  Spincourt  Vaudoncourt  Villers-lès-Mangiennes
Timo Koste

Timo Koste (3. elokuuta 1923 – 18. syyskuuta 1986) oli suomalainen kirjallisuuden suomentaja.
Timo Koste oli työssä SKP:n talouspoliittisella osastolla ja hän muun muassa keksi käsitteen 20 perhettä tutkiessaan Suomen talouselämän omistussuhteita.
Julkaisuja

Demokraattinen vallankumous Unkarissa ja Eestissä. Punaiset vihkot 2.  Sosialistinen opiskelijaliitto, Helsinki 1973
Suomennoksia

Friedrich Engels : Luonnon dialektiikkaa; suom. Tuure Lehén ja Timo Koste. Edistys, Moskova 1971, 2. painos 1974 (venäjänkielinen alkuteos Диалектика природы)
Ernst Haak ja Hannes Wunderlich : Leninin "Imperialismin" peruskurssi. Kansankulttuuri, Helsinki 1973 (alkuteos Grundkurs zu Lenins Werk "Der Imperialismus als höchtes Stadium des Kapitalismus")
Marxin "Pääoman" peruskurssi; laat. Walter Schellenberg ; avustajat Edgar Karsch ja Herbert Naundorf ; suom. Timo Koste. Kansankulttuuri, Helsinki 1973 (alkuteos Grundkurs zum "Kapital")
V. S. Vygodski : Miten Marx teki suuren keksintönsä: "Pääoman" syntyhistoria. Kansankulttuuri, Helsinki 1976
Karl Marx ja Friedrich Engels : Kirjeitä; suom.: Timo Koste ja Vesa Oittinen. Edistys, Moskova 1976
T. I. Oizerman : Marxin "Taloudellis-filosofiset käsikirjoitukset" ja niiden tulkinnat ; ven. käsikirjoituksesta suom. Timo Koste. Kansankulttuuri, Helsinki 1976
Irina Osadtšaja : Keynesistä uusklassiseen synteesiin: kriittinen erittely. Edistys, Moskova 1976
Karl Neelsen ja Klaus Mueller-Bülow : Tavara ja raha.  Kansankulttuuri, Helsinki 1977 (alkuteos Ware und Geld)
J. I. Perelman : Kiintoisaa algebraa ; V. G. Boltjanskin toimittamana ja täydentämänä. Kustannusliike MIR, Moskova 1980
K. Gladkov : Atomin energia ; suom. V. P. Kalinin ; tark. T. Koste. 2. uus. ja täyd. painos Mir, Moskova 1983
Viktor Pekelis : Aakkostietoa kybernetiikasta. Mir, Moskova 1983
L. D. Landau ja A. I. Kitaigorodski : Fysiikkaa kaikille. Kirja 1, Fysikaaliset kappaleet. Mir, Moskova 1985
L. D. Landau ja A. I. Kitaigorodski : Fysiikkaa kaikille. Kirja 2, Molekyylit. Mir, Moskova 1985
L. D. Landau ja A. I. Kitaigorodski : Fysiikkaa kaikille. Kirja 3, Elektronit. Mir, Moskova 1985
L. D. Landau ja A. I. Kitaigorodski : Fysiikkaa kaikille. Kirja 4, Fotonit ja ytimet. Mir, Moskova 1987
Jevgeni Bugajev : Mitä on puolue?. Progress, Moskova 1988
Timo Hannunen

Timo Ari Petteri Hannunen (s. 13. kesäkuuta 1969 Multia) on suomalainen kuvanveistäjä.
Hannunen opiskeli ensin artesaanipuusepäksi, mutta myöhemmin hän meni vuodeksi Limingan taidekouluun opiskelemaan kuvanveistoa ja sen jälkeen Kankaanpään taidekouluun, josta valmistui 1995.
Ensimmäinen näyttely Hannusella oli Multian kunnanvirastossa, ja silloin hän vielä maalasi ja teki grafiikkaa, mutta keskittyi myöhemmin pelkästään kiveen ja erityisesti graniittiin. Opintomatka Siperiaan 1994 muutti hänen tyyliään karummaksi. Keuruun taidemuseossa hän piti näyttelyn 1996, ja Multian kunta osti näyttelystä kaksi teosta. Keuruun kunta tilasi häneltä kirjaston edustalle hirviveistoksen, joka sai nimen Kuuntelija paljastettiin vuonna 2000. Seuraavana vuonna hänellä oli laaja yksityisnäyttely ensin Keuruun museossa, josta se siirtyi Ouluun. Jyväskylän kaupunki tilasi veistoksen Kuokkalaan kiertoliittymään. Se sai nimekseen Halla.
Valtakunnallinen uutiskynnys ylittyi, kun Hannuselta tilattiin Juice Leskisen hautamuistomerkki Kalevankankaan hautausmaalle. Mustaa graniittia oleva veistos on kahdesta osasta muodostuva kaksimetrinen monumentti, jonka keskellä oleva halkeama kuvaa virtaa.
Kuvia julkisista teoksista

Halla, 2002, Jyväskylä.
Alkava, 2003, Saarijärvi.
Karahka, 2004, Saarijärvi.
Juice Leskisen hautamuistomerkki, 2007, Tampere.
Aika, 2007, Saarijärvi.
Aiheesta muualla

Timo Hannunen taiteilijamatrikkelissa
Timo Hannunen Kansallisgallerian kokoelmissa
Timo Harjakainen

| Timo Harjakainen |
| --- | --- |
 Timo Harjakainen vuonna 2011.
Luoja(t):  Aku Hirviniemi
Näyttelijä(t):  Aku Hirviniemi
Ensi- esiintyminen:  Putous (Kausi 2. jakso 1.)
Henkilötiedot
Ammatti:  rakennusmestari
Sukupuoli:  mies
Suhteet
Infobox OKNimi-testi OK: 
Timo Harjakainen on Putouksen toisella kaudella esiintynyt hahmo, jota esittää Aku Hirviniemi. Hänen hokemiaan ovat: ”Firman piikkiin”, ”Kuka vastaa?” ja ”Ninnan-nunnan”. Hahmo tuli toiseksi Vuoden sketsihahmo -kilpailun finaalissa, jossa häntä vastaan kilpaili Riku Niemisen esittämä Munamies.
Putouksen jälkeen

Timo Harjakaista nähtiin vielä Putouksen jälkeenkin:
Hahmo oli MTV:n toimitusryhmän mukana Slovakian Bratislavassa jääkiekon MM-kisoissa ja toimi siellä erikoiskirjeenvaihtajana.
Harjakainen teki Jorma Piisisen kanssa Harjakaisen & Piisisen talkoot -televisiosarjan, joka julkaistiin vuoden 2012 lopussa.
Harjakainen esiintyi myös vuoden 2012 alussa Putouksen samalla kaudella kolmanneksi sijoittuneen Mr. Mallorcan televisio-ohjelmassa Mr. Mallorca kohteessa.
Vuoden 2013 huhtikuussa Aku Hirviniemi julkaisi Hahmo Shake -albumin, jossa Harjakainen on mukana Marja Tyrnin, Usko Eevertti Luttisen ja Samppa Linnan kanssa.
Suomen Näyttelijäliiton 100-vuotisjuhlan kunniaksi suunnitellussa postimerkkivihkossa on kuvattu kuusi suomalaista näyttelijää. Aku Hirviniemi on kuvattuna yhteen näistä merkeistä Timo Harjakaisen roolihahmossa.
Vuonna 2015 julkaistiin Harjakaiseen perustuva hedelmäpeli.
Harjakainen nähtiin myös Ylen mustassa komediasarjassa Kohtuuttomuuksia (2016).
Kiista

Helmi-maaliskuussa 2023 Yellow Film jätti Hirviniemen Marja Tyrni, Timo Harjakainen ja Usko Eevertti Luttinen -hahmoihin tavaramerkkihakemukset, jotka viranomainen hyväksyi samana keväänä. Myöhemmin Hirviniemi ilmoitti viranomaiselle vastustavansa hahmojen rekisteröintiä Yellow’lle, koska hän saa suuren osan tuloistaan hahmoja näyttelemällä, joka rajoittui rekisteröinnin takia.
Bofills båge

Bofills båge talvella.
Bofills båge (”Bofillin kaari”) on suuri kaarenmuotoinen asuinkerrostalo Tukholman Södermalmilla. Se on osa Tukholman eteläisen rautatieaseman eli niin sanotun Stockholms södran ympärille 1980- ja 1990-luvuilla rakennettua asuinaluetta. Vuosina 1990–1992 valmistuneen uusklassistisen Bofills bågen suunnitteli kuuluisa arkkitehti Ricardo Bofill, jonka mukaan se sai kutsumanimensä. Talon omistaa asunto-osuuskunta HSB. Bofill suunnitteli myös kaaritalon viereen kolmesta kuutionmuotoisesta rakennuksesta muodostuvan kokonaisuuden, joka tunnetaan nimellä Templen.
Aiheesta muualla

Kuvia tai muita tiedostoja aiheesta Bofills båge Wikimedia Commonsissa
This Is the Night

This Is the Night voi viitata:
TV ja elokuvat

Yö on meidän (engl. This is the Night), komediaelokuva vuodelta 1932
Musiikki

This Is the Night (albumi), Riki Sorsan albumi vuodelta 1984
"This Is the Night", Clay Aikenin kappale vuodelta 2003
"This Is the Night", Kurt Callejan kappale, joka edusti Maltaa Eurovision laulukilpailussa vuonna 2012
"This Is the Night", vuonna 1993 julkaistu kappale The Then albumilta Dusk
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”This Is the Night”, voi hakea sivunnimihaulla, laajalla sivunnimihaulla tai tekstihaulla.
The Great Fall

| The Great Fall Narnia |
| --- | --- | --- |

Studioalbumin tiedot
 Äänitetty : 2002–2003
 Julkaistu: 30. huhtikuuta 2003
 Tuottaja(t): Carl Johan Grimmark
 Tyylilaji: power metal
 Kesto: 54.06
 Levy-yhtiö: Nuclear Blast
Narnian muut julkaisut
| Desert Land 2001 | The Great Fall 2003 | Enter the Gate 2006 |
The Great Fall on ruotsalaisen Narnia-yhtyeen neljäs albumi. Albumia nauhoitettiin ja miksattiin toukokuulta 2002 tammikuulle 2003. Aiemmista levyistä poiketen The Great Fallia ei julkaistu Japanissa.
Yhtyeen laulaja Christian Liljegren on esiintynyt tästä albumista alkaen nimellä Christian Rivel. Myös yhtyeen kokoonpanossa on tapahtunut muutoksia edellisen levyn jälkeen. Basistiksi tuli Jakob Perssonin tilalle Andreas Olsson, joka oli jo aiemmin tehnyt yhteistyötä Rivelin kanssa toisessa yhtyeessä.
Levyllä vierailevat Hammerfall-yhtyeen rumpali Anders Johansson, Saviour Machinen Eric Clayton sekä jo edellisellä albumilla laulanut Per Hagström.
Yhtyeen kokoonpano albumilla

Christian Rivel – laulu
Carl Johan Grimmark – sähkökitarat, taustalaulu ja kosketinsoittimet
Andreas Olsson – basso
Andreas Johansson – rummut ja lyömäsoittimet
Martin Claesson – kosketinsoittimet
Yhtyeen kokoonpano albumilla > Vierailijat

Per Hagström – taustalaulu ja "sotilaan" ääni
Anders Johansson – rummut ("Judgement Day")
Eric Clayton – laulu ja puhe ("The Great Fall Of Man")
Kappaleet

War Preludium (säv. & san. Grimmark)
The Countdown Has Begun (säv. & san. Grimmark)
Back from Hell (säv. Grimmark, san. Rivel & Grimmark)
No Time to Lose (säv. Grimmark & Olsson, san. Rivel & Grimmark)
Innocent Blood (säv. Grimmark, san. Rivel & Grimmark)
Ground Zero (instrumental, säv. Grimmark, Johansson & Claesson)
Judgement Day (säv. & san. Grimmark)
Desert Land (instrumental, säv. Grimmark)
The Great Fall of Man (säv. & san. Grimmark, runo Grimmark & Clayton)
Arvostelut

Imperiumi: 6½/10
Soundi:
Aiheesta muualla

The Great Fall Discogsissa. (englanniksi)
Albumi The Great Fall Encyclopaedia Metallum -sivustolla (englanniksi)
Telinevoimistelun Euroopan-mestaruuskilpailut 2010

Vuoden 2010 telinevoimistelun Euroopan-mestaruuskilpailut järjestettiin Birminghamissa, Yhdistyneessä kuningaskunnassa 21. huhtikuuta – 2. toukokuuta. Yksilökilpailun moniottelut eivät kuuluneet kisojen ohjelmaan.
Mitalistit > Miehet

| Teline | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Permanto |  Matthias Fahrig | 15,650 |  Elefthérios Kosmídis | 15,400 |  Daniel Purvis  Marcel Nguyen | 15,250 |
| Hevonen |  Daniel Keatings | 15,600 |  Louis Smith | 15,375 |  Saso Bertoncelj | 14,900 |
| Renkaat |  Matteo Morandi | 15,250 |  Samir Aït Saïd | 15,100 |  Jordan Jovtšev | 14,900 |
| Hyppy |  Tomi Tuuha | 15,975 |  Matthias Fahrig | 15,962 |  Flavius Koczi | 15,925 |
| Nojapuut |  Yann Cucherat | 15,275 |  Vasilios Tsolakidis | 15,200 |  Adam Kierzkowski  Hamilton Sabot | 15,100 |
| Rekki |  Vlásios Máras | 15,400 |  Epke Zonderland | 15,375 |  Philipp Boy  Fabian Hambüchen | 15,350 |
| Joukkuekilpailu |  Saksa Fabian Hambüchen Philipp Boy Marcel Nguyen Matthias Fahrig Eugen Spiridonov | 266,150 |  Yhdistynyt kuningaskunta Louis Smith Daniel Keatings Samuel Hunter Kristian Thomas Daniel Purvis | 263,025 |  Ranska Hamilton Sabot Cyril Tommasone Samir Aït Saïd Yann Rayepin Maoutoussamy Yann Cucherat | 260,100 |
Mitalistit > Naiset

| Teline | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Hyppy |  Jekaterina Kurbatova | 14,287 |  Youna Dufournet | 14,275 |  Tatjana Nabijeva | 14,150 |
| Eritasonojapuut |  Elizabeth Tweddle | 15,875 |  Alija Mustafina | 15,050 |  Natalija Kononenko | 14,750 |
| Puomi |  Amelia Racea | 14,400 |  Alija Mustafina | 14,375 |  Raluca Haidu | 13,950 |
| Permanto |  Elizabeth Tweddle | 14,825 |  Anna Myzdrikova | 14,325 |  Diana Chelaru | 14,125 |
| Joukkuekilpailu |  Venäjä Alija Mustafina Tatjana Nabijeva Jekaterina Kurbatova Anne Mysdrikova Ksenija Semjonova | 169,700 |  Yhdistynyt kuningaskunta Elizabeth Tweddle Rebecca Downie Nicole Hibbert Niamh Rippin Jocelyn Hunt | 168,275 |  Romania Ana Porgras Amelia Racea Diana Chelaru Raluca Haidu | 164,975 |
Tulokset > Miesten hyppy

| Sija | Nimi | Maa | Tulos |
| --- | --- | --- | --- |
| 1. | Tomi Tuuha |  Suomi | 15,975 |
| 2. | Matthias Fahrig |  Saksa | 15,962 |
| 3. | Flavius Koczi  |  Romania | 15,925 |
| 4. | Jeffrey Wammes |  Alankomaat | 15,862 |
| 5. | Marek Lyszczarz |  Puola | 15,800 |
| 6. | Marcel Nguyen |  Saksa | 15,750 |
| 7. | Isaac Botella Perez |  Espanja | 15,737 |
| 8. | Moutoussamy Rayepin |  Ranska | 15,125 |